Na temelju članka 55. Statuta Grada Koprivnice („Glasnik Grada Koprivnice” broj 4/09, 1./12, 1/13, 3/13 – pročišćeni tekst, 1/18, 2/20 i 1/21) i Programa dodjele potpora male vrijednosti subjektima malog gospodarstva na području Grada Koprivnice za 2024. godinu („Glasnik Grada Koprivnice“ broj 2/24), gradonačelnik Grada Koprivnice, donio je

**Z A K L J U Č A K**

**o odobravanju nepovratnih subvencija iz Programa dodjele potpora male vrijednosti subjektima malog gospodarstva na području Grada Koprivnice za 2024. godinu**

**I.**

Temeljem provedenog Javnog poziva za podnošenje prijava za dodjelu potpora male vrijednosti iz Programa dodjele potpora male vrijednosti subjektima malog gospodarstva na području Grada Koprivnice za 2024. godinu, KLASA: 301-01/24-01/0003, URBROJ: 2137-01-05-01/3-24-5 od 12.07.2024. godine, objavljenog na web stranici Grada Koprivnice, odobravaju se nepovratne subvencije u ukupnom iznosu od­­­ **93.020,50** eura i to kako slijedi po mjerama:

1. „subvencioniranje uvođenja IT sustava i aplikacija u poslovanje“ u ukupnom iznosu od **4.311,49** eura;
2. „subvencioniranje troškova poduzetnika početnika“ u ukupnom iznosu od **6.884,08** eura;
3. „subvencioniranje troškova izrade projektnih prijedloga za sufinanciranje iz fondova Europske Unije“ u ukupnom iznosu od **2.900,00** eura;
4. „subvencioniranje nabave strojeva i opreme“ u ukupnom iznosu od **74.185,93** eura;
5. „subvencioniranje izlaganja na sajmovima“ u ukupnom iznosu od **1.692,50** eura;
6. „subvencioniranje troškova stručnog osposobljavanja i usavršavanja zaposlenika“ u ukupnom iznosu od **1.067,00** eura;
7. „subvencioniranje troškova smještaja djece u dječjim vrtićima ili obrtima za čuvanje djece poduzetnicama početnicama“ u ukupnom iznosu od **1.309,50** eura;
8. „subvencioniranje certificiranja proizvoda i procesa“ u ukupnom iznosu od **670,00** eura.

**II.**

Odobrena sredstva iz točke I. ovog Zaključka teretiti će Proračun Grada Koprivnice za 2024. godinu, na razdjelu 012 u glavi 01201 aktivnost A200201 na poziciji 273, konto 3523- subvencije poljoprivrednicima, obrtnicima, malim i srednjim poduzetnicima, a doznačiti će se na račune poduzetnika kojima su odobrene nepovratne subvencije.

**III.**

Tablica poduzetnika kojima su odobrene nepovratne subvencije, zajedno s pripadajućim iznosima nalazi se u prilogu i sastavni je dio ovog Zaključka.

**IV.**

Grad Koprivnica će sa poduzetnicima kojima su odobrene nepovratne subvencije iz točke I. ovog Zaključka sklopiti ugovore o dodjeli nepovratnih subvencija iz Programa dodjele potpora male vrijednosti subjektima malog gospodarstva na području Grada Koprivnice za 2024. godinu, kojima će se regulirati međusobna prava i obveze.

**V.**

Temeljem Uredbe Komisije (EU) 2023/2831 od 13. prosinca 2023. o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije, L 2023/2831, 15.12.2023., Zakona o državnim potporama („Narodne novine“ broj 47/14 i 69/17) i Pravilnika o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti („Narodne novine“ broj 125/17), o dodijeljenoj potpori male vrijednosti u zakonskom roku izvješćuje se Ministarstvo financija.

KLASA: 301-01/24-01/0003

URBROJ: 2137-1-05-01/3-24-8

Koprivnica, 05.09.2024.

GRADONAČELNIK:

Mišel Jakšić, dipl. oec.